בית החולים היהודי קראטש

בית החולים היהודי קראטש, (בטורקית: Karataş Yahudi Hastanesi), הוא בית חולים פרטי שנוסד על ידי יהודים טורקים בשנת 1827 ברובע קראטש, בנפת קונאק באיזמיר. היסטוריה בית החולים היהודי קראטש נבנה ב-1827 בשטח שהיה שייך ליהושע קוריאל (Josue Kuriel’e) כדי לשרת את הקהילה היהודית שנפגעה ממגפה ומחלות זיהומיות. בשנת 1837, בית החולים קיבל את קווי המתאר העיקריים של קיומו הנוכחי כבית חולים למיעוטים המשרת את האזור. משנת 1840 ואילך, בית חולים זה נתמך על ידי הברון מאייר אנשל רושטשילד וכתוצאה, בשנת 1874, שונה שמו של בית החולים ל"בית החולים רושטשילד". מאוחר יותר, עקב מספר חילוקי דעות שהתעוררו, נקטעה התמיכה ובית החולים, שרד בזכות התרומות שיכל לגייס, עד 1911 והוא נסגר. בית החולים היהודי קראטש נפתח מחדש ב-1914 על ידי נסים לוי (באיירקלי; Bayraklı) שתרם לקהילה היהודית את אחוזתו ובנוסף לבניין הראשי בן שלוש הקומות הוא רכש גם בתים סמוכים, ויצר קומפלקס בית חולים גדול. לוי בנה את המעלית המחברת בין שני חלקי העיר איזמיר ותרם את ההכנסות לתחזוקת בית החולים. במהלך מלחמת העולם הראשונה שימש בית החולים את הממשלה והוא הוחזר לקהילה לאחר תום המלחמה. בית החולים שירת לא רק יהודים אלא גם מוסלמים וארמנים. על פי הרישומים, בין 2 במאי ל-9 באוקטובר 1921, טופלו בבית החולים 565 מטופלים מרקעים שונים. ב-1950 נפתחה בו מרפאת יולדות והוא זכה להכרה נרחבת באיזמיר ובמחוזות הסובבים. בשנת 1962, עבר לשם בית האבות לקשישים, ששכן בעבר ברובע היהודי הישן. בית החולים הורחב ב-1986 בכספי צוואתה של היהודיה ממוצא איטלקי יולנדה פרקין (Yolande Fercken’in), שנרצחה שנה קודם לכן על ידי בעלהו בשנת 1988 החל לפעול הבניין החדש במיקומו הנוכחי, לצד הישן, כשהוא מאובזר במלואו. בשל בעיות כלכליות, הוא הועבר בשנת 2013, לניהול ותפעול של מוסד בריאות פרטי אחר. מצב בית החולים ב-2008 על פי כתבה מ-9 ינואר 2008, היו בבית החולים שתי מחלקות לרפואה פנימית ומחלקת לידה הנחשבת לאחת הטובות ביותר באיזמיר, עם תוצאות מוצלחות גם בניתוחים לפרוסקופיים. בית החולים מנוהל על ידי "איגוד ניהול בתי החולים לתועלת הציבור של קראטש" שחברי הדירקטוריון, מומחים בתחומים שונים, עובדים בהתנדבות. בית האבות ממשיך לפעול בתוך בית החולים ועבר שיפוץ המאפשר לכל דייר לגור בחדר עם חדר רחצה פרטי. תורמים לבית החולים בנוסף לתורמים העיקריים שהוזכרו, קיים בבית החולים לוחות זיכרון להנצחת "חברי הנהלת בית החולים שתרמו לו במשך שנים רבות" קישורים חיצוניים אתר האינטרנט הרשמי של בית החולים היהודי קראטש ההיסטוריה של בית החולים, עם צילומים - 1 ההיסטוריה של בית החולים, עם צילומים - 2 הערות שוליים